钦定古今图书集成/明伦汇编/闺媛典/第372卷 > 《织女图》萨都剌
## 钦定古今图书集成/明伦汇编/闺媛典/第372卷 > 《织女图》萨都剌

“兰闺织锦秦川女，大姬哑哑弄机杼。小姬织倦何所
思，帘幕无人燕双语。成都花发江水春，门前马嘶车
辚辚。髻鬟两珥看欲堕，蛾眉八字画不伸。良人一去
无消息，冰蚕吐丝成五色。”柔肠九曲细为丝，万缕春
愁正如织。绮窗睡起闻早莺，西楼月落金盆倾。暖霞
拂地海棠晓，香雪泼户梨花晴。日长深院机声动，梭
“影穿花飞小凤。水心惊起鸳鸯栖，花底不成蝴蝶梦。
纤纤玉指柔且和，香钩小袜裁春罗。满怀心事付流
水，荡日云锦生层波。佳人自古多命薄，风里杨花随
处落。岂知丑妇嫁田家，生则同衾死同椁。君不闻，长
安市上花满枝，东家蝴蝶西家飞。笼中鹦鹉唤新主，
门外侍儿更故衣。”“又不闻，田家妇，日”扫春蚕宵织布。
催租县吏夜打门，荆钗布裙夫短裤。我题此画三嗟
吁，百年丑好皆虚无。排云便欲叫阊阖，为我献上《豳
风图》。